《曲游春 秋日寄绮香侄妇》
清代·叶璧华

洒遍思乡泪。正画楼斜孤倚，古渡云迷，曾寥天无雁，尺书难寄。

半幅鸾笺字，写不尽、别离情绪。怅夜阑、悄影红灯，煮得梦魂如水。

两地知音能几。定怜萍踪飘泊情味。庭院凄清，伴微吟几有，数声络纬，啼彻秋心碎。

羡绮阁、芙蓉香里，际此绣罢鸳鸯，藻怀又起。

作者简介：1841-1915，字润生，别字婉仙，客家人，嘉应白渡堡（今梅县丙村镇）卢陵乡人，自号古香阁主人。是清末民初岭东著名女诗人、教育家。与大埔范荑香、嘉应黎玉珍并称“晚清粤东三大女诗人”，著有《古香阁诗集》2卷。